Den Vest-Sjællandske Avis, 1830-11-13
Den 2den November Kl. 4 om Eftermiddagen forefaldt en meget alvorlig Tumult i St. Jamesgaden i London, to Lommetyve vare blevne arresterede af Officianterne af det nye Politie, hvorpaa Pøbelen angrebt disse med det Raab: Slip Fangerne, Politiet blev forstærket og Pøbelen kastede med Stene paa det. Lieutenant Hell eskorterede det med personlig Fare indtil Vagthuset i Vinestreet, hvor der forsamlede sig imellem 3 til 4000 Mennesker; dog bleve Fangerne bragte ind i Arresten; men siden angreb Pøbelen Vagthuset og anfaldt Politiet i Bonstreet, og fratog det en Fange; men denne blev igien frataget Pøbelen og bragt ind i et Huus i Gaaden. Pøbelen angreb nu dette Huus, og tre Politiebetiente bleve haardt saarede. - Til alle disse Ubehageligheder er nu ogsaa den ubehagelige Tidende kommen, at saare megen Brittisk Eiendom er bleven ødelagt ved Branden i Antverpen, og især store Oplag som tilhørte den Engelske Regiering - J Overhuset er forefaldet en meget interessant Debat angaaende den Adresse som skal forfattes, for at besvare Throntalen; Greve Grey bragte Englands Forhold til Udlandet paa Bane; han holdt en meget streng Kritik over den Kongelige Tale; han sagde: at alle Frihedens Venner i Europa vilde dog ønske at Exministrene i Frankerige maatte blive pardonerede; han bebreidede de Udtryk i Talen hvori den udlader sig haardt imod de belgiske Jnsurgenter, da Storbrittannien fremfor Alting burde soutinere det Princip ikke at blande sig i Sagen. Ogsaa misbilligede han Erklæringen i samme angaaende Portugal, da selv Forordningen af en Amnestie fra Don Miguels Side var dog et Slags Jndblanding i Portugals Anliggender. Hertugen af Vellington besvarede Grevens Anklage, og meddeelte i sit Svar følgende vigtige Forsikkring: at det var hverken Hs. Majestæts Ministres eller nogen anden Magts Hensigt at blande sig ved en bevæbnet Jntervention i de Nederlandske Anliggender. Derimod vilde saavel England, som enhver anden Stat som denne Sag angaaer, ikke forsømme noget for om mueligt at bilægge denne Sag ved Underhandling; men dette skulde ogsaa ene og allene skee ved at underhandle. – J Underhuset blev ligeledes forhandlet om Takadressen. Hr. Brougham meldte at han vilde om otte Dage forelægge Huset et Forslag til en almindelig og omfattende Parlamentsreform; dog er det hans Hensigt at denne allene skal foretages paa den gamle constitutionelle Vei ved Restauration og ved Forbedringer, men ikke ved at omstyrte Constitutionen; hvorfor han ogsaa aldeles misbilliger de Radicales revolutionaire Planer. - Lord Grimstom forestillede Nødvendigheden af at Staten under nærværende Tidsomstænd gheder burde holde sig beredt til Krigen; men Lord Althorp protesterede imod enhver Jntervention i de Nederlandske Anliggender da Sagen slet ikke kommer England ved, ved hvilken Yttring han erholdt et uhyre Biefald. Han tilstod at det var ved Englands nærværende Tilstand, meget vanskeligt at regiere dette Land, og han frakiendte de nærværende Ministre Evnen til at giøre det; ogsaa han forlangte den meest ubetingede Parlamentsreform. Marqvien af Bland ford gik endog saa vidt at han foreslog at man skulde tilføie de Ord til Takadressen: at Huset bærer det største Had og Foragt imod det forrige Parlament; dette fyntes Hr. O'Connel godt om, og han understøttede dette Amendement.